ผู้ประกอบการใดคว้ารางวัลชนะเลิศ Frontier Awards 2018 สาขา Border, Downtown and Non-Airport Retailer of the Year จากการประกาศผลรางวัลในงาน 34th Tax Free World Exhibition หรือ งานประชุมผู้ประกอบการแท็กซ์ฟรีโลก ครั้งที่ 34
a. Shopping China
b. Bhatia Traders
c. คิง เพาเวอร์ รางน้ำ
d. Ever Rich Duty Free
คำตอบที่ถูกต้องได้แก่ c.  เพราะว่า คิง เพาเวอร์ รางน้ำ ภายใต้การบริหารงานของคิง เพาเวอร์ อินเตอร์เนชั่นแนล คว้ารางวัลชนะเลิศ Frontier Awards 2018 สาขา Border, Downtown and Non-Airport Retailer of the Year จากการประกาศผลรางวัลในงาน 34th Tax Free World Exhibition หรือ งานประชุมผู้ประกอบการแท็กซ์ฟรีโลก ครั้งที่ 34 หลังเฉือนชนะผู้ผ่านเกณฑ์การคัดเลือกทั้งหมด 7 แห่ง จากหลายร้อยแห่งที่เข้าร่วมชิงรางวัล เมื่อวันที่ 3 ตุลาคม 2018 ณ Congress Mandelieu Expo Centre เมืองคานส์ ประเทศฝรั่งเศส โดยมีผู้บริหาร และหน่วยงานชั้นนำจากวงการท่องเที่ยวค้าปลีกทั่วโลกร่วมงาน

Frontier Awards นับเป็นหนึ่งในรางวัลอันทรงเกียรติสูงสุดระดับโลกสำหรับผู้ประกอบการธุรกิจดิวตี้ฟรี ที่จัดขึ้นเป็นประจำทุกปี โดยมอบให้บุคคล ผู้ประกอบการ หรือหน่วยงาน ที่ประสบความสำเร็จในการทำธุรกิจด้านท่องเที่ยวค้าปลีก และเป็นที่ยอมรับในระดับสากล มีผลการดำเนินงานที่ยอดเยี่ยม การบริหารลูกค้าสัมพันธ์ที่สร้างสรรค์ นวัตกรรมทางด้านรีวอร์ดที่โดดเด่นล้ำสมัย และการบริการลูกค้าที่เหนือระดับ โดยมีคณะกรรมการผู้ทรงคุณวุฒิในวงการดิวตี้ฟรีจากหลากหลายประเทศร่วมพิจารณา

สำหรับอีก 6 ผู้ประกอบการที่ผ่านการคัดเลือกรอบสุดท้ายในสาขารางวัล Border, Downtown and Non-Retailer of the Year จากผู้เข้าชิงหลายร้อยแห่งทั่วโลก ได้แก่ 
1) Bhatia Traders ผู้ประกอบการดิวตี้ฟรี ประเทศสหรัฐอาหรับเอมิเรตส์ 
2) DFS at City of Dreams Macau ผู้ประกอบการดิวตี้ฟรี ณ ซิตี้ ออฟ ดรีมส์ เขตบริหารพิเศษมาเก๊าแห่งสาธารณรัฐประชาชนจีน 
3) Ever Rich Duty Free ผู้ประกอบการดิวตี้ฟรี ประเทศไต้หวัน 
4) Importations Guay Ltée ผู้ประกอบการดิวตี้ฟรี ประเทศแคนาดา 
5) London Supply Group – Duty Free Shop Puerto Iguazú ผู้ประกอบการดิวตี้ฟรี ประเทศอาร์เจนตินา 
6) Shopping China ผู้ประกอบการดิวตี้ฟรี ประเทศสาธารณรัฐประชาชนจีน